
DR 31.10.2012 27 

 
■1220 

12.20 tgh. 

Datuk Wira Haji Ahmad Hamzah [Jasin]: Terima kasih Tuan Pengerusi beri saya 
peluang. Pertamanya saya pergi kepada 090200 – Program Penggalakan Pelaburan dan 
Perdagangan dan seterusnya kepada 00530 – Menaik taraf dan Memperbaiki Infrastruktur 
Asas Kawasan Perindustrian Sedia Ada. Sebelum itu Tuan Pengerusi, tujuan kita menelaah 
bajet ini adalah untuk mengetahui tentang value for money. Ini kerana bajet ini mempunyai 
satu objektif. Kita mahu melihat supaya apa juga usaha yang kita jalankan dapat benar-
benar menepati kepada sasaran sebenar kerana apa yang saya ingin bangkitkan di sini, 
pertamanya tentang FDI. 

Pada tahun 2011, FDI kita sebanyak RM56 bilion. Pada tahun 2012 setakat bulan 
Januari hingga bulan Julai kita hanya mendapat RM27.5 bilion sahaja yang meliputi FDI 
sebanyak 13.8 sementara DDI sebanyak 13.7. Jadi soalan saya, apakah sebenarnya 
sasaran kementerian? Bolehkah kita capai sasaran untuk tahun 2012 melepasi tahun 2011, 
kerana ini amat penting dalam menentukan supaya sasaran untuk kita meningkatkan GDP 
kita akan tercapai. Kita faham tentang keadaan ketidaktentuan ekonomi pada ketika ini 
yang mungkin mengekang usaha-usaha kita tetapi kita yakin dengan usaha-usaha yang 
dijalankan oleh MIDA akan terus dapat melipatgandakan lagi pelaburan masuk ke dalam 
negara kita. 

Keduanya, apakah masalah yang dihadapi oleh pelabur-pelabur asing bukan 
sahaja yang sedang melabur bahkan mereka yang mahu datang ke mari? Di Melaka kita 
ada masalah. Masalah pertama yang dihadapi oleh pelabur-pelabur asing pada ketika ini 
adalah masalah pekerja. Kita menghadapi masalah pekerja yang cukup kritikal. Ini kerana 
semua daripada kilang-kilang kekurangan pekerja pada ketika ini tidak dapat diisi oleh 
rakyat tempatan sebab janganlah hendaknya mana-mana pihak memperlekehkan tentang 
angka pengangguran negara kita. Ini adalah suatu angka yang benar kerana kita 
menghadapi kekurangan tenaga pekerja, tenaga pekerja sokongan. Apa yang kita tekankan 
sekarang supaya rakyat Malaysia pada ketika ini diberikan satu latihan yang intensif supaya 
kita dapat membekalkan pekerja-pekerja mahir bukan pekerja sokongan. 

Keduanya, kita mahu melihat supaya apa juga infrastruktur yang diperlukan di 
dalam kawasan perindustrian sentiasa diberikan perhatian. Saya yakin semalam kita 
bincang begitu panjang tentang masalah air yang dihadapi di Selangor. Inilah satu daripada 
kekangan yang dihadapi oleh pelabur kerana pelabur Top Glove dan Malaysia pada ketika 
ini bekalkan 60 peratus daripada sarung tangan yang bermutu tinggi untuk keperluan 
negara. Mereka menghadapi kekurangan air pada ketika ini. Sepatutnya apa juga 
kepentingan politik kita ketepikan tetapi keperluan asas rakyat bagi memastikan supaya kita 
dapat membekalkan keperluan masing-masing akan dapat kita sama-sama saksikan. 

Kita dapat saksikan di sini bahawa kerajaan dalam usaha untuk meningkatkan lagi 
DDI. Kerajaan telah menyediakan insentif baru yang dipanggil Domestic Investment 
Strategic Funds (DISF) yang telah diumumkan pada bulan Julai yang lalu sebanyak RM1 
bilion. Kita banyak syarikat yang telah pun membuat permohonan untuk mendapatkan dana 
ini. Jadi saya mohon kalau boleh kerajaan mempercepatkan pengeluaran dana ini dan 
kalau boleh kita tambah angka RM1 bilion ini kepada satu angka yang lebih realistik lagi 
kerana keperluan cukup mendadak pada ketika ini. 

Seterusnya saya pergi kepada perkara 100600 – Kumpulan Wang Amanah Dana 
Automotif Bumiputera (KWADAB). Saya sebenarnya kurang pasti tentang dana ini kerana 
dana ini adakah ianya One-Off? Mohon penjelasan lanjut kerana saya tidak dapat maklumat 
sebenar kerana apa yang kita lihat daripada buku bajet ini cukup ringkas sekali. Perkara 
kedua yang saya ingin bangkitkan di sini adalah tentang pemansuhan AP yang diura-
urakan oleh kerajaan pada tahun 2015 kepada pengusaha-pengusaha kereta bumiputera 
dan juga apakah akan jadi kepada mereka? 

Selaras dengan fasal 153 Perlembagaan, mereka sepatutnya mendapat hak 
tersebut. Jadi saya hendak tahu daripada kerajaan apakah perancangan bagi menentukan 
supaya pengusaha-pengusaha bumiputera ini akan dapat terus menjalankan perniagaan 
dan apakah masalah yang dihadapi oleh kerajaan kalau sekiranya AP ini kita mansuhkan. 
Adakah kerajaan akan rugi? Kalau AP ini kita tender, maknanya harga kereta akan terpaksa 
dibayar lebih oleh pengguna.   



#1220. 12.20 tgh. Datuk Wira Haji Ahmad Hamzah [Jasin]: Terima kasih Tuan Pengerusi beri saya peluang. Pertamanya saya pergi kepada 090200- Program Penggalakan Pelaburan dan Perdagangan dan seterusnya kepada 00530- Menaik taraf dan Memperbaiki Infrastruktur Asas Kawasan Perindustrian Sedia Ada. Sebelum itu Tuan Pengerusi, tujuan kita menelaah bajet ini adalah untuk mengetahui tentang value for money. Ini kerana bajet ini mempunyai satu objektif. Kita mahu melihat supaya apa juga usaha yang kita jalankan dapat benar- benar menepati kepada sasaran sebenar kerana apa yang saya ingin bangkitkan di sini, pertamanya tentang FDI. Pada tahun 2011, FDI kita sebanyak RM56 bilion. Pada tahun 2012 setakat bulan Januari hingga bulan Julai kita hanya mendapat RM27.5 bilion sahaja yang meliputi FDI sebanyak 13.8 sementara DDI sebanyak 13.7. Jadi soalan saya, apakah sebenarnya sasaran kementerian? Bolehkah kita capai sasaran untuk tahun 2012 melepasi tahun 2011, kerana ini amat penting dalam menentukan supaya sasaran untuk kita meningkatkan GDP kita akan tercapai. Kita faham tentang keadaan ketidaktentuan ekonomi pada ketika ini yang mungkin mengekang usaha-usaha kita tetapi kita yakin dengan usaha-usaha yang dijalankan oleh MIDA akan terus dapat melipatgandakan lagi pelaburan masuk ke dalam negara kita. Keduanya, apakah masalah yang dihadapi oleh pelabur-pelabur asing bukan sahaja yang sedang melabur bahkan mereka yang mahu datang ke mari? Di Melaka kita ada masalah. Masalah pertama yang dihadapi oleh pelabur-pelabur asing pada ketika ini adalah masalah pekerja. Kita menghadapi masalah pekerja yang cukup kritikal. Ini kerana semua daripada kilang-kilang kekurangan pekerja pada ketika ini tidak dapat diisi oleh rakyat tempatan sebab janganlah hendaknya mana-mana pihak memperlekehkan tentang angka pengangguran negara kita. Ini adalah suatu angka yang benar kerana kita menghadapi kekurangan tenaga pekerja, tenaga pekerja sokongan. Apa yang kita tekankan sekarang supaya rakyat Malaysia pada ketika ini diberikan satu latihan yang intensif supaya kita dapat membekalkan pekerja-pekerja mahir bukan pekerja sokongan. Keduanya, kita mahu melihat supaya apa juga infrastruktur yang diperlukan di dalam kawasan perindustrian sentiasa diberikan perhatian. Saya yakin semalam kita bincang begitu panjang tentang masalah air yang dihadapi di Selangor. Inilah satu daripada kekangan yang dihadapi oleh pelabur kerana pelabur Top Glove dan Malaysia pada ketika ini bekalkan 60 peratus daripada sarung tangan yang bermutu tinggi untuk keperluan negara. Mereka menghadapi kekurangan air pada ketika ini. Sepatutnya apa juga kepentingan politik kita ketepikan tetapi keperluan asas rakyat bagi memastikan supaya kita dapat membekalkan keperluan masing-masing akan dapat kita sama-sama saksikan. Kita dapat saksikan di sini bahawa kerajaan dalam usaha untuk meningkatkan lagi DDI. Kerajaan telah menyediakan insentif baru yang dipanggil Domestic Investment Strategic Funds (DISF) yang telah diumumkan pada bulan Julai yang lalu sebanyak RM1 bilion. Kita banyak syarikat yang telah pun membuat permohonan untuk mendapatkan dana ini. Jadi saya mohon kalau boleh kerajaan mempercepatkan pengeluaran dana ini dan kalau boleh kita tambah angka RM1 bilion ini kepada satu angka yang lebih realistik lagi kerana keperluan cukup mendadak pada ketika ini. Seterusnya saya pergi kepada perkara 100600- Kumpulan Wang Amanah Dana Automotif Bumiputera (KWADAB). Saya sebenarnya kurang pasti tentang dana ini kerana dana ini adakah ianya One-Off? Mohon penjelasan lanjut kerana saya tidak dapat maklumat sebenar kerana apa yang kita lihat daripada buku bajet ini cukup ringkas sekali. Perkara kedua yang saya ingin bangkitkan di sini adalah tentang pemansuhan AP yang diura- urakan oleh kerajaan pada tahun 2015 kepada pengusaha-pengusaha kereta bumiputera dan juga apakah akan jadi kepada mereka?. Selaras dengan fasal 153 Perlembagaan, mereka sepatutnya mendapat hak tersebut. Jadi saya hendak tahu daripada kerajaan apakah perancangan bagi menentukan supaya pengusaha-pengusaha bumiputera ini akan dapat terus menjalankan perniagaan dan apakah masalah yang dihadapi oleh kerajaan kalau sekiranya AP ini kita mansuhkan. Adakah kerajaan akan rugi? Kalau AP ini kita tender, maknanya harga kereta akan terpaksa dibayar lebih oleh pengguna.